FNS น้ำตาร่วง Q2/59 กำไรหด 73% หลังรายได้ลด-ต้นทุนและค่าใช้จ่ายเพิ่ม
FNS น้ำตาร่วง Q2/59 กำไรหด 73% มาที่ 42 ลบ. จากปีก่อนมีกำไร 154.75 ลบ. หลังรายได้ลด-ต้นทุนและค่าใช้จ่ายเพิ่ม ขณะที่ช่วง 6 เดือนแรกมีกำไร 51.14 ลบ. ลดลง 79% จากปีก่อนมีกำไร 248.67 ลบ.
15 ส.ค. 2559

บริษัท ฟินันซ่า จำกัด (มหาชน) หรือ FNS รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 42 ล้านบาท หรือมีกำไรสุทธิ 0.17 บาทต่อหุ้น ลดลง 73% จากช่วงเดียวกันของปีก่อนที่มีกำไรสุทธิ 154.75 ล้านบาท หรือมีกำไรสุทธิ 0.63 บาทต่อหุ้น
โดยผลการดำเนินงานในไตรมาสดังกล่าวที่ลดลง เนื่องจากรายได้รวมที่ลดลง รวมทั้งต้นทุนและค่าใช้จ่ายที่เพิ่มขึ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 51.14 ล้านบาท หรือ 0.21 บาทต่อหุ้น ลดลง 79% จากช่วงเดียวกันของปีก่อนที่มีกำไรสุทธิ 248.67 ล้านบาท หรือ 1.01 บาทต่อหุ้น